cyanic-selkie/wikianc huggingface dataset:
Ny Musikks Komponistgruppe
NMK held fleire konsertar, workshoppar og faglege forum kvart år, og formidlar bestillingsverk til medlemmane. Komponistgruppa har gjeve ut CDane In Real Time (2001) og Non-Solid Objects (2001) på Ny Musikk sitt platemerke ALBEDO, forutan CD-en Cirrus som kom ut i 2007 på selskapet Fabra. Talet på medlemmar varierer mellom ca. 25 og 35.
World Wide Fund for Nature
World Wide Fund for Nature (WWF, fram til 1986 World Wildlife Fund) er ein stor internasjonal naturvernorganisasjon som vart grunnlagt av biologen Julian Huxley (1887–1975) og ornitologen Peter Scott (1909–1989) i 1961. Organisasjonen sitt varemerke er ein pandabjørn.
Formål
Hovudmålet til organisasjonen var opphavleg å verne truga artar og tilhøyrande habitat, men med åra har dette vorte utvida til å omfatte naturvern på eit generelt plan. I dag blir WWF rekna for å vere den største og viktigaste naturvernorganisasjon i verda.
WWF International
Organisasjonen har omkring 5 millionar medlemmar og 4000 tilsette globalt. WWF er representert med lokale organisasjonar i meir enn 30 land, mellom anna Noreg. I tillegg er staben engasjert i feltarbeid i meir enn 100 land. Hovudkontoret ligg i Gland i Sveits.
WWF organiserer arbeidet i seks hovudområde: Artar, ferskvatn, giftige kjemikaliar, klimaendringar, kyst, hav og skog.
I dag engasjerer WWF seg òg politisk, finansielt og innan utdanning, for å nå målsettingane sine om bevaring og naturvern. I så måte er organisasjonen òg kjent for å ha teke i bruk sivil ulydigheit for å syne synspunkta sine.
WWF-Noreg
World Wide Fund for Nature Noreg (WWF-Noreg) vart grunnlagt i 1970 med Kong Harald V (som då var kronprins) som president. I Noreg var organisasjonen tidlegare kjent under namnet Verdas villmarksfond. Den norske avdelinga hadde ca 4000 medlemmar og 15 tilsette i 2005. I 2007 var det 7000 medlemmar og 30 tilsette. Hovudkontoret i Noreg ligg i Oslo.
Ustemd velar frikativ
Ustemd velar frikativ er ein konsonantlyd som finst i ei rekkje språk. Han er kjenneteikna av ustemd uttale, med tungeryggen pressa mot ganeseglet (velar) og gjennom friksjon av utstrøymande luft (frikativ). IPA-koden for lyden er «x» (ein liten latinsk x). På norsk blir lyden transkribert som kh om han finst i ikkje-latinske alfabet (t.d. gresk «χ», kyrillisk «х», arabisk «خ»).
Ustemde velare frikativar finst ikkje på norsk. Døme på lyden i andre språk er: På nokre språk utgjer ustemd velar frikativ og ustemd uvular frikativ to allofonar innanfor same fonem, avhengig av m.a. målføre og/eller posisjonen til lyden i høve til andre lydar i same ord.
Stevenson Bluff
Stevenson Bluff er ein skrent 7 km nordvest for Mount Ellery i Wilson Hills. Skrenten dannar ein del av skilje mellom Mannabreen og Suvorovbreen. Han vart kartlagt av US Geological Survey (USGS) frå landmålingar og flyfoto tekne av U.S. Navy i 1960-63. Han vart namngjeven av Advisory Committee on Antarctic Names (US-ACAN) etter William P. Stevenson, ein flymaskinist i U.S. Navy-skvadron VX-6 og helikoptermannskap ved McMurdo-basen under 1968.
Marie Island
Marie Island er ei øy som ligg like nord for Cape Evensen i Graham Land. Namnet «Pointe Marie», etter den eldre systera til dr. Jean-Baptiste Charcot, som vart gjeve av Den franske antarktisekspedisjonen (1903–05) til eit punkt på kysten like nord for Cape Evensen. Etter Den franske antarktisekspedisjonen (1908–10) nytta Charcot namnet på ny for sørenden av øya, «Ile Waldeck-Rousseau» på omtrent same breiddegrad. Etter å ha korrelert med landmålingane til Charcot, identifiserte British Graham Land Expedition (BGLE) (1934–37) «Ile Waldeck-Rousseau» som Waldeck-Rousseau Peak på fastlandet. Den viktigaste terrengdetaljen i nærleiken av toppen som trong eit namn var øya som her er skildra. Namnet Marie Island vart dermed bevart i området.
Bjarne Kolbeinsson
Bjarne Kolbeinsson (fødd omkring 1150, død 15. september 1223 i Noreg) var ein norsk-orknøysk skald og geistleg. Han var biskop på Orknøyane frå 1188 til han døydde, men i Noreg vart han kanskje mest kjend som skalden som dikta «Jomsvikingdråpa».
Familie
Orknøyingasoga fortel at far hans budde på øya Vigr (Wyre) på Orknøyane. På øya finst i dag restane av ei borg som blir kalla «Cubbie Roo's Castle» og ein trur at namnet skriv seg frå Kolbein Ruga. I Orknøyingasoga er det òg nemnt om han at han let bygge ei borg av stein, og det er mykje som talar for at barndomsheimen til Bjarne Kolbeinsson var på denne staden. Vi veit elles lite om livet hans før han vart biskop.
Biskop og politikar
Bjarne Kolbeinsson vart vald til biskop på Orknøyane i 1188. I Orknøysoga er det nemnt at han tok initiativet til å lyse heilag orknøyjarlen Ragnvald Kale Kolsson. Det var denne Ragnvald jarl som i 1137 hadde byrja å bygge St. Magnuskatedralen i Kirkwall (norrønt, truleg: Kirkjuvagr) men det vart ein stillstand i arbeidet etter at han døydde. Då Bjarne Kolbeinsson vart biskop, heldt han fram med bygginga og i hans tid vart ein stor del av katedralen fullført. St. Magnuskatedralen var setet for bispedømet på Orknøyane (Diocese of Orkney ), som òg inkluderte Shetland.
Skald
Han var interessert i historie og var knytt til lærde kretsar på Island. Truleg hadde han ei hand med i skrivinga av Orknøyingasoga (opphavleg namn: Jarlasogur) der han i kap. 84 er omtala som «Bjarne skald». Han er rekna som den største av skaldane på Orknøyane og for ettertida vart han kanskje mest kjend som skalden som dikta «Jomsvikingdråpa» om det store slaget i Hjørungavåg. Snorre har ikkje sitert frå diktet i Heimskringla, men ein trur at seinare sogeforfattarar nytta det som kjelde til forteljingane om «Jomsvikingslaget». Diktet er bevart i eit handskrift av Snorre-Edda, GkS 2367 4to, kalla Codex Regius som no er oppbevart på Island. I det same handskriftet finn ein òg diktet «Málsháttakvædi». Diktet står der saman med, og har ein viss likskap med «Jomsvikingdråpa», og det er mykje som talar for at det er laga av Bjarne Kolbeinsson, men dette er omdiskutert.
Nafnaþulur er ei namnesamling som ofte er teke med som ein del av Skaldskaparmål. Bjarne Kolbeinsson kan ha vore forfattaren av samlinga, men det er òg rekna som særs uvisst.
Ettermæle
I 1900-talsverket Kirkwall in the Orkneys side 59, er biskop Bjarne karakterisert som «ein veloppdragen, høfleg og kultivert gentleman, elska av jarlen, respektert av kongen og han hadde pavens tillit. Han var velståande, òg, og hadde eigedomar både på Orknøyane og i Noreg. Og han brukte rikdomen sin til å ferdiggjere katedralen.»
Notar
<references group="Note"/>
Sporvogn i Strasbourg
Strasbourgs sporvogner (fransk: Tramway de Strasbourg) er ein dobbeltspora, elektrisk driven sporveg for persontrafikk i Strasbourg.
Juristmållaget
Juristmållaget er eit yrkesmållag i Noregs Mållag. Det vart skipa i 1934, låg nede ei tid, og vart oppattskipa i 1954. Den viktigaste faste aktiviteten til Juristmållaget er eit årleg skriveseminar for juristar og studentar. I tillegg har Juristmållaget jamlege uformelle treff i Oslo og i Bergen, og årsmøte med føredrag om kryssingspunktet mellom jus og språk. I 2013 hadde Juristmållaget 111 betalande medlemmer.
I august 2006 delte Juristmållaget for fyrste gong ut målpris. Dei som har fått prisen er høgsterettsdommar Karl Arne Utgård (2006), professor Nils Nygaard (2007), professor Kåre Lilleholt (2008), lagdommar Asbjørn Nes Hansen (2009), pensjonert byråsjef og direktør Bergfinn Aabø (2010), professor dr. juris Ola Mestad (2011), professor dr. juris Jørn Øyrehagen Sunde (2012), seniorrådgjevar Kari Bjørke (2013) og advokat Steinulf Tungesvik (2014).
I samband med at Juristmållaget vart 75 år i 2009 gav laget ut eit festskrift: Mål og rett – Juristmållaget 75 år.
Juristmållaget har ei eiga fjesbokside, ”Juristmållaget”, og denne vert oppdatert jamleg.
Al-Mejar Al-Kabi-distriktet
Al-Mejar Al-Kabi-distriktet er eit distrikt i Maysan guvernement i Irak. Det administrative senteret er byen Majar al-Kabir.
Diaklaser
Diaklaser er eit omgrep som er lite nytta innan geologien om plane, lukka sprekker i bergarter. Når bergarta blir utsett for mekanisk forvitring, vil han gjerne sprekke opp etter diaklaser til regelmessige blokker.
Jinyu
Jinyu (kinesisk skrift 晋 eller晋语, pinyin jìn/jìnyǔ ) er eit kinesisk språk som er morsmål for omkring 45 millionar menneske, flest i provinsen Shanxi, men òg i delar av Indre Mongolia og tilgrensande område i Shaanxi, Henan og Hebei. Jinyu har tradisjonelt vore rekna som ein variant av mandarinspråket, men blir no oftare rekna som eit eige språk. Det er då det 26. største språket i verda.
Eit særdrag for jinyu er mengda samantrekkingar av to teikn/ord til eitt. Det er eit fenomen som ein òg har i standardkinesisk, men ikkje i like høg grad. Jinyu, eit tonespråk, er også kjenneteikna av kompleks tonesandhi, ei form for sandhi der tonen blir påverka av kva ord som finst saman i ein setning og kva grammatisk funksjon dei har.
Eit anna kjennteikn er språklyden glottal plosiv som finst i enden av stavingar, ei leivning etter lukkelydane /p/, /t/ eller /k/). Dette er eit trekk jin har til felles med mandarinspråk som ein tala under Yuan-dynastiet rundt 1300-talet, og med fleire nolevande sørlege typar kinesiske språk. Stavingar som endar med glottal plosiv kan seiast å vera tonelause.
Dialektar
Jinyu blir gjerne delt inn i åtte dialektar:
Roger Hawkins
Roger Hawkins er ein USA-amerikansk trommeslagar mest kjend som ein del av studiobandet Muscle Shoals Rhythm Section i Alabama.
Ein kan høyre Hawkins på mange hitsinglar av artistar som Percy Sledge («When a Man Loves a Woman»), Aretha Franklin («Respect», «I Never Loved a Man (The Way I Love You)», etc.), Wilson Pickett («Mustang Sally», «Land of 1000 Dances»), The Staple Singers, Johnnie Taylor, Cat Stevens, Duane Allman, Joe Cocker, Paul Simon, Bob Seger, Rod Stewart, Bobby «Blue» Bland, Traffic og Willie Nelson.
Kjelder
''
Poncho
Poncho (uttalt påntsjo) er ei kappe laga form av eit firkanta tøystykke med hovudhol i midten. Ponchoen er eit ytterplagg frå Andes i Sør-Amerika som tradisjonelt er blitt laga av dyreull, men seinare også av gummi, plast og ulike kunststoff.
Ordet «poncho» er kome til norsk frå spansk som lånte det frå det amerikanske urfolkspråket quechua. Quechua igjen fekk ordet punchu frå pontro, 'vove stoff' eller 'teppe' på mapuchespråket mapudungun.
Skildring
Den opphavlege søramerikanske ponchoen er laga av grovt handvove ullklede, ofte av to eller tre tøylengder som er sydde saman. Det tradisjonelle materialet er ull frå alpakka eller lama, sidan koloniseringstida også frå sau. Kledet ein bruker til poncho er gjerne stripa eller har anna mønster. Det kan også vera einsfarga. Plagga kan ha ulik lengde; dei kan nå til livet, til kneet, eller vera endå sidare. Kantane på kledet kan vera lagd langs kroppen, slik at framsida og baksida heng vassrett, eller diagonalt slik at hjørnene dannar spissar.
Nyare ponchotypar kan vera strikka, hekla eller sydd av ulike typar stoff, til dømes vasstett stoff. Dei kan vera meir forma enn den tradisjonelle teppeponchoen, til dømes slik at dei ikkje har hjørne. Nokre ponchoar kan ha hette eller vera samla ved handledda slik at dei får noko som liknar erme.
Historie
Ulike typar poncho har vore brukt i Andesområdet i fleire hundreår, lenge før europearane kom til området. Han blei spreidd frå opphavsområdet i Chile, Peru og Argentina nordover til Mexico av conquistadorar. Poncho blei brukt som eit arbeidsplagg av mellom anna gauchoar og huasoar, men blei også del av lokal klesdrakt som eit høgtidsplagg med høg status.
På 1850-talet blei vasstette ponchoar tekne i bruk av militæret i USA som regntøy og laken til bruk på bakken. På 1950-talet blei militærponchoen vidareutvikla med lett nylon- og anna kunststoff, til bruk både som klesplagg og til å laga telt. Liknande ponchoar blir brukt av turgåarar. Det finst også eigne regnponchoar til mange typar bruk. Alle desse ponchoane er som regel laga av lett vasstett stoff som gjer at dei lett kan leggjast saman og takast med.
Poncho blei eit moteplagg på 1960-talet, då også andre «etniske» klede som kaftan blei tekne i bruk. Han var assosiert med den samtidige motkulturen og hippierørsla, men blei også gjort kjend av Clint Eastwood i fleire westernfilmar. Plagget kom tilbake i motebildet tidleg i 2000-åra.
Typar
Ponchoar og poncholiknande plagg finst under ulike namn i heile Sør-Amerika.
Påskespel
Påskespel er ei kyrkjeleg framføring av påskesoga. Påskespel er også kalla for pasjonsspel. Mest kjent er pasjonsspelet i Oberammergau.
https://www.google.no/search?q=oberammergau&rlz=1C1GGGE_noNO444NO526&es_sm=93&tbm=isch&tbo=u&source=univ&sa=X&ved=0CCoQsARqFQoTCMrqjb2oocgCFcxbLAodZV8Akw&biw=1366&bih=645#imgrc=D4H9I5seu-7TUM%3A
Einar Oscar Schou
Einar Oscar Schou var ein norsk arkitekt fødd i Kristiania. I åra 1898-1901 var han elev ved Den kongelige tegneskole i Oslo under Herman Schirmer og ved Kungliga Konsthögskolan under Claes Grundström mellom 1901 og 1903. Schou teikna mellom anna Den Nationale Scene. Schou fekk Houens fonds diplom for teateret i 1912. Han vart utnemnd til riddar av 1. klasse av St. Olavs Orden i 1909.
Siat
Siat er ein kommune i distriktet Surselva i den sveitsiske kantonen Graubünden. Kommunen har innbyggjarar  og eit areal på. Kommunesenteret ligg 1296 meter over havet.
Kommunen ligg i Rueun kreis på høgdene ovanom nordsida av Vorderrheindalen og når ikkje heilt ned til dalbotnen eller elva. Han består av landsbyen Siat og Alp da Siat i øvre Val da Siat.
Al Capps
Allan Alfonzo «Al» Capps var ein USA-amerikansk plateprodusent, arrangør, låtskrivar, multi-instrumentalist og vokalist. Frå og med 1960-åra produserte han og arrangerte album for populære artistar som Cher, Andy Williams, Helen Reddy, José Feliciano, Vicki Lawrence og Liza Minnelli, og leverte filmusikk for meir enn tjue filmar. Som musikar spelte han på album med The Everly Brothers, Gábor Szabó og Frank Sinatra. Seinare i livet skreiv han musikk for reklamar.
Capps produserte og arrangerte album for mange artistar, som Andy Williams, Helen Reddy, Vikki Carr, José Feliciano, Liza Minnelli, The Osmonds, Cher, Jennifer Warnes, The Lennon Sisters, The Ventures og The Cats. I 1970-åra var han fast arrangør for Snuff Garrett.
Under innspelingar tok han stundom del som korsongar, som på albumet Introducing Sparks av Sparks.
Blant filmane han skreiv musikk for var The Windsplitter (1971), Sasquatch, the Legend of Bigfoot (1977), Buffalo Rider (1978), Smokey and the Bandit II (1980), Sharky's Machine (1981), The Cannonball Run (1981), Stroker Ace (1983) og Flawless (1999), og nokre TV-filmar.
Bindusara
Bindusara var den andre keisaren av Mauryariket. Han var fødd om lag 320 f.Kr. og herska frå rundt 298 til han døydde rundt 272 f.Kr. Bindusara var son av dynastigrunnleggjaren Tsjandragupta Maurya og Durdhara. Han hadde tilnamna Adjatasjatru ('mann utan fiendar') og Amitraghata ('drepar av fiendar'), det siste blei omsett til gresk som Amitrochates og Allitrochades. Han var far til Asjoka den store, som etterfølgde han som mauryaherskar.
Få detaljar er kjende om livet til Bindusara. Han er nemnd i greske tekstar, som Deipnosophistæ av Athenaios, og i fleire seinare hindu- og buddhisttekstar, som Bhavishyapurana, Divyavadana og lamaen Taranatha sin historie om buddhismen i India frå 1608.
Styret hans varte i rundt 25 år. Han fortsette utvidinga av riket som faren hadde grunnlagd, men måtte også hanskast med opprør innanfor riket. I sør nådde det heilt til Mysore-riket i noverande Karnataka, medan han slutta fred med dei sørlegare tamilske rika. I ein seinare tibetansk tekst fortel Taranatha at Bindusara overvann seksten rike og herska over landområdet “frå hav til hav”, det vil seie frå Bengalbukta til Arabiahavet. Berre Kalinga i nord låg ikkje under mauryastyre.
Bindusara overtok også den viktige rådgjevaren Kautilya frå Tsjandragupta. Han fortsette kontakten med den gresk-persiske herskaren Selevkos og sonen Antiokos, som sende ambassadøren Deimakos til Mauryahoffet. Ptolemaios II av Egypt sende også ein ambassadør, Dionysius, anten til Bindusara eller etterfølgjaren Asjoka.
Bindusara hadde fleire søner. Dei fremste var Susima og Asjoka, som var visekongar for områda rundt høvesvis Taksasjila (no Taxila i Pakistan) og Ujjaini (no Ujjain i India). Folket i Taksasjila gjorde opprør to gonger, visstnok mot vanstyret til Susima. Det første opprøret blei slått ned av Bindusara, det andre av Asjoka.
Medan Tsjandragupta hadde døydd som djain-asket og sonen Asjoka skulle bli ein sterk buddhist, følgde Bindusara den filosofiske retninga adjivika. Han var også interessert i gresk filosofi. I eit brev til Antiokos bad han ifølgje Hegesander frå Delfi om «søt vin, nokre tørka fiken og ein sofist». Han fekk berre tilsend dei to første.
Bindusara døydde i 273-272 f.Kr. I dei fire påfølgjande åra slost sønene hans om trona. Asjoka vann striden, og blei herskar over Maurya i 269 eller 268 f.Kr.
Øre kyrkje
Øre kyrkje er ei krosskyrkje frå 1865 som står i Skeisdalen i Gjemnes kommune, Møre og Romsdal fylke. Bygget er i lafta tømmer og har 330 sitjeplassar. Arkitekt for kyrkja var Gustav Olsen frå Trondheim.
I tårnet finst to kyrkjeklokker, den eldste frå 1759 og den andre frå 1865. Den eldste er av Steen & Borchardsen og har ei inskripsjon: "Soli deo Gloria". Den andre er frå Nidelvens verk.
Øre er ein gamal kyrkjestad og her har tidlegare stått ei stavkyrkje. Kyrkjegarden er frå mellomalderen og automatisk freda.
Øre kyrkje er soknekyrkje i Øre sokn i Indre Nordmøre prosti.
1829 Dawson
1829 Dawson er ein hovudbelteasteroide og går i bane innanfor asteroidefamilien Flora. Han blei oppdaga den 6. mai 1967 av Carlos Ulrrico Cesco og Arnold Richard Klemola ifrå Complejo Astronómico El Leoncito i El Leoncito.
Irish Volunteers
Irish Volunteers («Irske frivillige», på irsk Óglaigh na hÉireann, «Irlands hær») var ein paramilitær irsk nasjonalistisk organisasjon oppretta i 1913. Formålet med stiftinga var å «sikre og oppretthalde rettane og fridommane som er til felles for heile Irlands folk», og å hjelpe til med å sikre at den venta Home Rule Act blei overhalden.
Organisasjonen blei grunnlagt som svar på Edvard Carson og James Craig si oppretting av Ulster Volunteer Force (UVF) tidlegare same året. UVF var ein paramilitær organisasjon for protestantiske unionistar i den nordaustlege delen av av landet, området som senisre blei Nord-Irland. Fordi denne organisasjonen truga med å stoppa innføringa av sjølvstyre gjennom Home Rule Act, meinte nasjonalister at det var naudsynt med ein organisasjon som kunne leggja press den andre vegen. I artikkelen «The North Began» argumenterte Eoin MacNeill for at ein trengde ein slik organisasjon. Vennen hans The O'Rahilly oppfordra han til å følgja opp tanken, og 11. november 1913 samla elleve ledende nasjonalistar seg på Wynn's Hotel i Dublin. I tillegg til dei nemnde omfatta gruppen mellom anna Pádraig Pearse, Eamonn Ceannt og Sean MacDermott.
Alle rørsler som seinara har kalla seg sjølv IRA, og det irske forsvaret (Irish Defence Forces, IDF) har opphav i Irish Volunteers. Det irske namnet på gruppa, Óglaigh na hÉireann, blei verande i bruk medan det engelske namnet endrar seg, og er offisielt namn både på det irske forsvaret og dei ulike IRA-grupperingane.
Dislokasjon i geologi
Dislokasjon er ei eldre nemning nytta i geologi for geologiske prosessar som forkasting, folding og overskyvingar som fører til at større bergartsmassar skiftar plass.
Vance Bluff
Vance Bluff er ei lita isdekt høgd nær polarplatået, 19 km nord for Laird Plateau. Den flate toppen flyt saman med isdekket i nord og vest, men det er ein bratt fjellskrent langs sørsida. Han vart namngjeven av Advisory Committee on Antarctic Names (US-ACAN) etter USS «Vance», som var havstasjon mellom New Zealand og McMurdo Sound under U.S. Navy Operasjon Deepfreeze 1962.
Independence II-kulturen
Independence II-kulturen viser til ein arktisk kultur og levesett som utvikla seg i Canada og spreidde seg herfrå til Grønland rundt år 800 f.Kr. Han fanst langs nordkysten av Grønland i område kring Independence-fjorden. Independence II fanst i same tidsrom som Dorset-kulturen var utbreidd i det sørlege Grønland.
Independence II-kulturen skil seg frå Independence I ved at menneska var mindre avhengige av moskusoksekjøtt, men åt meir mat frå havet, som fisk, sel og kvalross.
Kring år 400 f.Kr. kom det ein ny kuldeperiode då isen blei tjukkare, og dyra trekte mot sør. Omlag år 200 reknar ein som slutten av Independence II-perioden. Frå denne tida var Grønland folketomt i 500 år, før øya blei folkesett gjennom ei ny innvandring frå Dorset-kulturen.
Fremantle Doctor
Fremantle Doctor, 'The Freo Doctor', eller berre 'The Doctor', er ein solgangsbris i Vest-Australia, som opptrer om sommaren sørvest på kysten av Vest-Australia. Sjøbrisen kjem av store temperaturskilnader mellom hav og land.
Om sommaren bles vinden konsistent frå sørvest, og starta mellom kl. 12 og 15 kvar dag. Han kan nå så langt inn i landet som 100 km, og nå York tidleg på kvelden.
I Perth, hovudstaden i Vest-Australia, vert vinden kalla Fremantle Doctor fordi han verkar å kome frå kystbyen Fremantle, og fører med seg meir behagelege temperaturar. Temperaturen fell ofte med fleire grader, men kan verte nokså kraftig, opp mot frisk bris, slik at det kan verte ubehageleg på strendene.
Dagar då vinden ikkje opptrer kan temperaturen om ettermiddagen i Perth vert langt høgare enn elles, ofte over 40 °C.
Skellefteå AIK
Skellefteå AIK er ein idrettsklubb i Skellefteå i Sverige. Klubben vart skipa i 1921, og vart svenske mestarar i ishockey for herrer i 1978, 2013 og 2014.
Pádraig Pearse
Pádraig Pearse var ein irsk lærar, jurist, forfattar og nasjonalistisk aktivist. Han var ein av leiarane for påskeopprøret i 1916, og blei utropt til president i den provisoriske regjeringa for republikken som blei proklamert. Etter opprøret var han ein av dei fjorten deltakarane som blei avretta, og er blitt eit symbol på opprøret.
Qal'at Saleh-distriktet
Qal'at Saleh-distriktet er eit distrikt i Maysan guvernement i Irak.
Irish Citizen Army
Irish Citizen Army (irsk Arm Saoránach na hÉireann, forkorta ICA) var ein liten paramilitær organisasjon i Irland. Han blei skipa i Dublin i 1913 for å verna fagorganiserte mot politiet. Grunnleggjarane var James Larkin og Jack White, og blant andre sentrale medlemmer var James Connolly, Sean O'Casey, Constance Markiewicz og Francis Sheehy-Skeffington. I 1916 tok gruppa del i Påskeopprøret, ein væpna oppreist mot det britiske styret i Irland.
Mount Prince
Mount Prince er eit markant platåfjell (640 moh) på nordenden av Perry Range på kysten av Marie Byrd Land. Fjellet vart oppdaga og fotografert frå lufta under U.S. Antarctic Service (USAS), 1939–41, og vart kartlagd av US Geological Survey (USGS) frå landmålingar og flyfoto, 1959-65. Det vart namngjeve av Advisory Committee on Antarctic Names (US-ACAN) etter Joseph F. Prince i U.S. Navy, flymaskinist i skvadron VXE-6 som deltok under Operasjon Deep Freeze og overvintra ved Little America V (1956) og McMurdo-basen (1966).
Ordenen for framifrå tenester
Ordenen for framifrå tenester (eng. Distinguished Service Order) er ein britisk militær dekorasjon. Han vart innstifta i 1886 av dronning Victoria og vert gjeven til offiserar for framifrå krigstenester, personleg vågemot eller framifrå leiing av av militære einingar. Innehavarar kunne leggje til DSO etter namnet sitt.
Trass i at mottakarane vanlegvis har majorgrad eller høgare, har dekorasjonen òg vore delt ut til offiserar av lågare rang.
Etter 1993 vert medaljen berre gjeven for framifrå leiing, då ein frå då av nytta Conspicuous Gallantry Cross som vågemotsmedalje.
Putzke Peak
Putzke Peak er ein fjelltopp på 2325 moh. ved enden av ein utstikkar nordaust frå Mount Petras i McCuddin Mountains i Marie Byrd Land i Antarktis. Det vart kartlagt av US Geological Survey (USGS) frå landmålingar og flyfoto tekne av U.S. Navy, 1959-65. Det vart namngjeve av Advisory Committee on Antarctic Names (US-ACAN) etter kaptein Stanley G. Putzke i USCG som var befalshavande på USCGC «Staten Island» i løpet av Operasjon Deep Freeze 1970 og 1971.
The Grass Is Greener
The Grass Is Greener er det tredje studioalbumet til den engelske gruppa Colosseum, gjeve ut i januar 1970. I motsetnad til dei andre albuma deira, vart The Grass Is Greener berre gjeve ut i USA, på etiketten Dunhill, distribuert av ABC. I USA var det gjeve ut som eit eit alternativ til Valentyne Suite frå november 1969, og plateomslaget var ein blågrøn variant av omslaget til denne plata. Det inneheld fire spor spelte inn med den då nye gitaristen og vokalisten Dave «Clem» Clempson vinteren 1969 («Jumping Off The Sun», «Lost Angeles», «Rope Ladder To The Moon», «Bolero»); tre spor frå albumet Valentyne Suite, men med vokal og gitar av Clempson («Butty's Blues», «The Machine Demands a Sacrifice» og «The Grass Is Greener») i staden for James Litherland; og eitt spor «Elegy», som er identisk til utgåva på Valentyne Suite, med vokalen til Litherland. Innspelinga vart ommastra og gjeven ut som ei bonusplate i 2003 på luksusutgåva av Valentyne Suite.
1830 Pogson
1830 Pogson er ein hovudbelteasteroide og går i bane innanfor asteroidefamilien Augusta. Han blei oppdaga den 17. april 1968 av Paul Wild ifrå Observatorium Zimmerwald i Zimmerwald.
Daniel av Elton John
«Daniel» var ein stor hitsong for Elton John. Han vart gjeven ut på albumet Don't Shoot Me I'm Only the Piano Player i 1973 og var skriven av John med tekst av Bernie Taupin. Songen nådde andreplassen i USA og gjekk til topps på adult contemporary-lista. Det var den andre singelen hans som gjekk til topps på lista i Canada, etter «Crocodile Rock» tidlegare på året. I Storbritannia nådde singelen femteplass og i Noreg ein åttandeplass.
Songen
Bernie Taupin skreiv «Daniel» medan han var inspirert av hendingar i Vietnamkrigen. Teksten skildrar ein fiktiv veteran som vart blind under krigen («your eyes have died»/«but you see more than I») og reiser til Spania får å kome seg bort frå dei rundt seg heime («do you still feel the pain»/«of the scars that won't heal?»), inkludert broren, som fortel soga i songen.
Andre versjonar
Andre artistar som har spelt inn songen er Wilson Phillips, som nådde sjuandeplass på den amerikanske Adult Contemporary-lista i 1992 med songen, Bonnie 'Prince' Billy & Tortoise og Fuel.
Wegert Bluff
Wegert Bluff er ein skrent, nordaustenden av ein avkorta rygg oppom austenden av Nollbreen i Wilson Hills. Han vart kartlagt av US Geological Survey (USGS) frå landmålingar og flyfoto tekne av U.S. Navy i 1960-63. Han vart namngjeven av Advisory Committee on Antarctic Names (US-ACAN) etter kapteinløytnant Sidney J. Wegert i US Navy, pilot på LC-130F Hercules-flyet under Operasjon Deep Freeze 1967 og 1968.
Garua
Garua er ein tørr vind i lågare område på vestsida av Andesfjella. Vinden fører til lågt skydekke. I Andesfjella blokkerer garua-vinden for sola med skyene han fører med seg i løpet av det kjøligaste halvåret, men fører nesten ikkje noko regn med seg i denne perioden. Mange indianarar og mestizo-folk lever i høglandet her på grunn av det tørre klimaet.
Menier Island
Menier Island er ei øy som er den største i ei lita øygruppe ved munningen av Flandres Bay, 4 nautiske mil (7 km) nordaust for Cape Renard, utanfor vestkysten av Graham Land. Øygruppa vart oppdaga av Den franske antarktisekspedisjonen under Charcot, 1903–05, som gav dei namnet «Iles Menier.» Namnet Menier vart her nytta på den største av øyane.
Färjestads BK
Färjestads BK (Färjestads Bollklubb) er ein idrettsklubb i Karlstad i Sverige. Klubben vart skipa i 1932, og vart svenske mestarar i ishockey for herrer i 1981, 1986, 1988, 1997, 1998, 2002, 2006, 2009 og 2011.
Luleå HF
Luleå HF er ein idrettsklubb i Luleå i Sverige. Klubben vart skipa i 1977, og vart svenske meistrar i ishockey for herrar i 1996.
Al-Rumaitha-distriktet
Al-Rumaitha-distriktet er eit distrikt i Al Muthanna guvernement i Irak.
It's Late
«It's Late» er ein song skriven av Queen-gitaristen Brian May og framført av bandet i 1977 for albumet News of the World. Songen var ein idé May hadde om å ha lage ein tre aktar lang teatralsk song, der versa er «aktene». May spelar gitarsoloen med ein «tappe»-teknikk, fleire månader før Eddie Van Halen, gjorde det same på Van Halen. May sa til Guitar Player Magazine at han vart inspirert til å nytte denne teknikken av ein ukjend gitarist på ein bar i Texas. Teknikken var òg blitt nytta tidlegare av andre gitaristar, mellom anna Steve Hackett frå Genesis.
Teksten handlar om eit kjærleiksforhold som er i ferd med å slutte.
Songen vart gjeven ut som singel i USA i 1978 i ei forkorta utgåve, og nådde 72. plassen på Billboard-lista der. Songen vart seinare gjeven ut på samlealbumet Queen Rocks i 1997, og det vart produsert ein ny video med bilete av Las Vegas og prostituerte, innimellom konsertklipp av songen.
Songen vart nytta i dokumentarfilmen Kurt Cobain: About a Son i 2006.
Haakon Finstad
Haakon Sæmingsen Grindalen Finstad var ein norsk lærar og politikar frå Øvre Rendalen i Hedmark. Han vart stortingsrepresentant for Arbeidarpartiet i åra 1913-18.
Finstad var son til ein gardbrukar. Sjølv vart han seminarist frå Hamar i 1882, og student i Kristiania 1884. I 1892 tok han språkleg-historisk lærareksamen ved universitetet i Kristiania og var det neste året lærar ved Nordstrand middelskole og underviste så 1893-97 ved Gundersens skole, også desse i hovudstaden. Han flytta så til Nord-Noreg, arbeidde fyrst to år ved Bodø middelskole, medan han i tida 1899-1908 var lærar ved Vadsø høgre allmennskule. Åra 1909-18 var han overlærar og styrar av den høgre allmennskulen i Hammerfest. Til sist var han styrar og lektor ved Kragerø kommunale høgre allmennskule fram til 1931.
Finstad var formann i Fisker- og arbeiderforeningen i Vadsø 1904-08, og i Hammerfests arbeider- og fiskerforening 1911-13. Ved stortingsvalet 1912 vart han vald til representant for kjøpstadene i Finnmark, attvald tre år seinare. På tinget var Finstad medlem 1913-15 i Protokollkomiteen og 1916-18 i Konstitusjonskomiteen og Utanrikskomiteen.
Volvo C300-serien
Volvo Cross Country C300-serien er ein serie med terrenggåande bilar frå Volvo, bygd mellom 1974 og 1984. Den kom i mange utgåver, alle med allhjulsdrift og stålhytte eller kalesjetak. Variantane inkluderte både firehjulstrekk og sekshjulstrekk, det blei også laga prototype på ein versjon med åttehjulstrekk. Bilen var primært designa for militært bruk, men blei også selt på den sivile marknaden.
IF Björklöven
IF Björklöven er ein idrettsklubb i Umeå i Sverige. Klubben vart skipa i 1970, og vart svenske mestarar i ishockey for herrer i 1987.
Volvo C300-serien
C300-serien har bladfjører og portalakslar, høg- og lågserie, sekssylindra Volvo B30 bensinmotor og fire- eller femtrinns girkasser. Alle akslane har vakuumstyrte differensialsperrer.
Serien blei utvikla for det svenske forsvaret, basert på den tidlegare Volvo Laplander L-3314. C300-serien har også vore i bruk i andre land. Det norske forsvaret hadde serien på prøve, men sjølv om han var den klart beste i alle testane blei Volvoen vald bort på grunn av den høge prisen.
Historie
C300-serien fekk portalakslar for å gjøra markfrigangen betre. Ulempa blei eit høgare tyngdepunkt, og for å kompensere blei køyretøyet gjort breiare enn L-3314, for å gjøra det meir sidestabilt. Prototypen på den toaksla C303 hadde ein firesylindra B20-motor på to liters slagvolum, mens dei treaksla C304 og C306 hadde ein B30 treliters rekkesekser. Da produksjonen kom i gang i 1974 blei C303 også utstyrt med B30 for å få større komponentfelleskap.
C303
Dette er den toaksla standardversjonen som har blitt produsert i størst tal. Volvo B30 bensinmotor tatt frå Volvo 164 men trimma ned til 117 hk (mot 130 hk i Volvo 164) for å få større dreiemoment på lågt turtal. Girkassa har fire gir og den ekstra girkassa (fordelingskassa) har høg- og lågserie. Han driv vanlegvis på bakakselen, drifta på framakselen blir kopla inn ved hjelp av vakuum. Det er differensialsperrer på begge akslane, også styrt med vakuum. Det svenske forsvaret kallar denne modellen "Terrängbil 11".
Vanlege bilar har stålhytte, men ein variant var open med kalesjeoverbygg og ein annan delvis i stål med presenningtak og -sidevegger.
C304
Dette er ein lengre versjon med høgare lasteevne, vanlegvis treaksla og dermed med sekshjulstrekk. Ein toaksla versjon eksisterer også, blant anna nytta av det malayiske forsvaret. Tilsvarande C303 har han B30-motor og firetrinns girkasse. Akslane har litt lågare utveksling enn C303. Begge bakakslane driver til vanleg, framakselen kan bli kopla inn. Differensialsperrar på alle akslane. Det svenske forsvaret kallar denne modellen "Terrängbil 13".
Det blei laga ein prototype på ein amfibiebil basert på C304.
C306
C306 er ein forlenga versjon av C304, også med tre akslar og sekshjulstrekk. Da han har enda større lasteevne enn C304 har han enda lågare utveksling og har femtrinns girkasse. Det svenske forsvaret kallar denne modellen "Terrängbil 20".
Paris-Dakar
I 1983 deltok to lag frå Volvo Trucks i ørkenrallyet Paris-Dakar. Hasse Henriksson, Sture Bernhardsson og John Granäng klarte å vinne klassen for lette lastebilar. Dei kom på andreplass av alle lastebilklassane og på tjuendeplass i samandraget.
Dei deltakande bilane var to C303 i nærast originalutføring. Dei hadde eksternt veltebur og ekstra drivstofftankar, og motoren blei modifisert for å kunne bruke lågoktan bensin, som er vanleg i Afrika. Det var også sambandsutstyr i bilane, og klokker og tripptellarar for navigasjon.
Chivasso
Chivasso er ein by og ein kommune i provinsen Torino i regionen Piemonte i Italia. Kommunen har i kring 27 000 ibuarar og eit flatemål på 51,3 km². Byen ligg på sørbreidda av Po, 183 meter over havet, nær åmotet mellom sideelva Orco og Po. Chivasso ligg om lag 20 kilometer aust-nordaust for provinshovudstaden Torino.
Chivasso-katedralen er bygt på 1400-talet.
Mount Ralph
Mount Ralph er eit fjell mellom Mount Gilmour og Mount McCormick i Ford Ranges i Marie Byrd Land. Det vart oppdaga og kartlagd av U.S. Antarctic Service (USAS) (1939–41). Det vart namngjeve av Advisory Committee on Antarctic Names (US-ACAN) etter Ralph W. Smith, ein pilot på Byrd-ekspedisjonen (1933–35).
Krigsrett
Krigsrett er i vanleg språkbruk ein militær straffedomstol som vanlegvis dømmer og fastset straff for soldatar for brot på militær strafferett.
I norsk lovverk blei omgrepet etter Den militære rettergangslov av 29. mars 1900 bruk tom domstolar som i krigstid skulle vera første instans i militære straffesakar.
Ordninga med særskilde militære domstolar blei opphevet ved lov av 24. juni 1994. For krigstid gjelder likevel visse særreglar for militære straffesakar. Sakane kan sentraliserast til enkelte tingrettar, sakar for lagmannsrett skal alltid gå for meddomsrett (det vil seia utan jurydeltaking) og det er eigne utval med militære meddommarar både i første instans og i lagmannsretten.
Waltensburg/Vuorz
Kommunen ligg i Ruis kreis på ein høg terrasse nord for og ovanom Vorderrhein. Han består av gatelandsbyen Waltensburg/Vuorz.
Norges Sykepleierhøyskole
Norges Sykepleierhøyskole vart etablert i 1959 som Norges Høyere Sykepleierskole.
Skulen vart drive og finansiert av Norsk Sjukepleiarforbund. Skolen var ei videreføring av Forsættelsesskolen som NSFs stiftar Bergljot Larsson hadde stifta i 1925. Skolen vart i 1972 omdøypt til Norges Sykepleierhøyskole. Skolen vart nedlagt i 1985, i samband med skipinga av Institutt for sjukepleievitskap ved Universitetet i Oslo.
Knut Myrland
Knut Hansson Myrland, også Knut Hansson Grønsdal, var ein norsk skreddar, spelmann og felemakar frå Samnanger.
Myrland voks opp på ein husmannsplass under garden Grønsdal, nærast ein fjellgard i det indre av Samnanger. Han lærte seg til skreddar og busette seg på Reistad i Samnanger. Myrland var spelmann, men vert særleg hugsa for hardingfelene han laga, dei fleste såkalla Tveita-feler. Han selde feler til både Storbritannia og USA.
Yoshida Bluff
Yoshida Bluff er ei klippe med flat topp med ei høgd på 2000 m ved nordsida av enden av Carlyonbreen i Cook Mountains. Skrenten er halvvegs mellom Mill Mountain og Kanak Peak og er isdekt utanom fjellskrenten i sør og vest. Klippa er kalla opp etter Yoshio Yoshida ved Det nasjonale polarforskingsinstituttet i Japan, og geokjemikar med Den japanske antarktisekspedisjonen (JARE) i fire feltsesongar i McMurdo Dry Valleys i 1963-64 til 1973-74.
Xiang
Xiang (kinesisk skrift 湘語, pinyin xiāng yǔ), kalla hunanesisk, er ein variant av kinesisk. Språket er oppkalla etter elva Xiang og er utbreidd særleg i provinsen Hunan.
Sporvogn i Melbourne
Sporvogner i Melbourne (engelsk Trams in Melbourne) er ein dobbeltspora, elektrisk driven sporveg for persontrafikk i Melbourne. I mai 2017 omfatta sporvognnettverket 250 km spor, 493 sporvogner, 24 ruter og 1 763 stoppestader. Det er det største sporvognsnettverket i verda, framfor nettverka i Sankt Petersburg (205 km), Øvre Silesia (200 km), Berlin (190 km), Moskva (181 km) og Wien (172 km). Sporvogn er det nest medst brukte offentlege transportmiddelet i Melbourne, etter pendlarjernbanen, og hadde til saman 204 millionar passasjerturar i 2016-17.
Xiang
Meir enn 36 millionar menneske i Kina har Xiang til morsmål, særleg i det sentrale og sørvestre Hunan, i dei fire fylka Quanzhou (全州), Guanyang (灌陽), Ziyuan (資源) og Xing'an (興安) nord i regionen Guangxi, og dessutan i mindre delar av Guangdong. Xiang-området er omgitt av mandarintalande område i nord, vest og sør, Hakka i sør, og av Gàn i austre Hunan og i Jiangxi. Xiāng er òg i kontakt med språka Tujia og Miao i nordvest.
Vi kan dele inn xiang etter kriteria gammal og ny, der den gamle (i sør) har stått seg betre mot påverknad frå mandarin. «Gammal xiang» er av stor interesse for språkforskarar sidan det som wu-dialekten har tatt vare på den gamle tredelte distinksjonen mellom obstruentar.
Alexander Gottlieb Baumgarten
Alexander Gottlieb Baumgarten var ein tysk filosof som med boka si Aesthetica (1750–58) og tidlegare i magisteravhandlinga om forskjellige filosofiske trekk ved diktet (1735) ofte vert rekna som grunnleggjar av estetikken.
Xiang
Det finst dessutan tre dialektgrupper innan xiang:
Alexander Gottlieb Baumgarten
Baumgarten hevda at kunstopplevinger var sanseopplevinger med tillegg av følelser.
Xiang
Xiang var det språket som Mao Zedong voks opp med.
Alexander Gottlieb Baumgarten
Han meinte at diktet er en perfekt måte å fremstille det vi sanser, noko han trente seg på og underviste om.
Hans viktigaste verk er hovudverket Aesthetica (i 2 bind, 1750-58) og Metaphysica (1739) som vart brukt som grunnbok ved Immanuel Kants forelesninger.
Give My Regards to Broad Street
Songar
Det meste av albumet består av nyinnspelingar av tidlegare Paul McCartney-songar for The Beatles og Wings: «Good Day Sunshine», «Yesterday», «Here, There and Everywhere», «Silly Love Songs», «For No One», «Eleanor Rigby» og «The Long and Winding Road». Det var òg nyinnspelingar frå nyare McCartney-album, «Ballroom Dancing» og «Wanderlust» frå Tug of War og «So Bad» frå Pipes of Peace. I tillegg til «No More Lonely Nights» (som òg kom ut i ein dance-versjon), er dei einaste nye songane på albumet «Not Such a Bad Boy», «No Values» og ein symfonisk versjon av «Eleanor Rigby» kalla «Eleanor's Dream». Albumet var for langt til å få plass til alt på vinylutgåva, og songane der vart korta ned. På kassett-utgåva og den seinare CD-utgåva vart songen gjevne ut i full lengd. CD-utgåva inneheld òg eit bonusspor, «Goodnight Princess», som var ein song i 40-talsstil. Beatles-songane på albumet vart oppførte som skrivne av «McCartney-Lennon» i staden for den vanlege «Lennon-McCartney».
Utgjeving
Singelen «No More Lonely Nights (Ballad)» kom ut før albumet og nådde Topp 10 i mange land. David Gilmour spelte gitar på denne songen. Give My Regards to Broad Street gjekk til topps på den britiske albumlista og selde til gullplate der, medan det berre nådde 21. plassen i USA.
Samstundes med at filmen hadde premiere i november, kom McCartney si Rupert Bear-innspeling, «We All Stand Together,» frå 1980 ut under artistnamnet Paul McCartney and the Frog Chorus. Dette vart ein hit i Storbritannia og nådde tredjeplassen. Den animerte musikkvideoen vart vist like før kinovisinga av Give My Regards to Broad Street.
Innhald
Alle songar av Paul McCartney, utanom der andre er nemnde.
Kari Vinje
Kari Vinje er ein norsk barnebokforfattar. Ho er busett i Mandal i Vest-Agder. Kari Vinje har skrive mange barnebøker med ein kristen bodskap. Ho er særleg kjend for å ha skrive bøkene om Kamilla og Sebastian, som filmen Kamilla og Tyven(1988) er tufta på.
Aspekt i astrologi
Aspekt i astronomi er dei viktigaste stillingane som sola, månen og planetane har i forhold til kvarandre.
Desse aspekta er: konjunksjon, der to himmelekamar har same geosentrisk lengd
kvadratur, der lengdeskilnaden er 90°
opposisjon, der lengdeskilnaden er 180°
trigon, der lengdeskilnaden er 120°
sekstil, der lengdeskilnaden er 60°.
Dei spelar ei stor rolle i astrologien, og var til og med 1920 ein del av den offisielle norske almanakken.
Mount Ratliff
Mount Ratliff er eit fjell, 2520 moh, nord for Watson Escarpment og 8 nautiske mil (15 km) nord-nordaust for Mount Doumani. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1960-63. Det vart namngjeve av Advisory Committee on Antarctic Names (US-ACAN) etter Charles E. Ratliff, ein flymaskinist i U.S. Navy-skvadron VX-6 under fleire Operasjon Deep Freeze-oppdrag, 1963-67.
Mica Islands
Mica Islands er ei gruppe på kring fire stort sett isdekte øyar som ligg 7 nautiske mil (13 km) vest for Mount Guernsey og 6 nautiske mil (11 km) nordaust for Cape Jeremy, utanfor vestkysten av Den antarktiske halvøya. Dei vart først observert frå lufta og fotografert av British Graham Land Expedition (BGLE) i 1936, og seinare grovt kartlagd frå fotografia. Øyane vart vitja og kartlagde from bakken i 1948 av Falkland Islands Dependencies Survey (FIDS), og ho fekk dette namnet fordi det er glimmer (mica) i skiferen på øyane.
Greatest Remix Hits 1
Greatest Remix Hits 1 er eit remiksalbum av den australske songaren Kylie Minogue. Albumet vart opphavleg utgjeve eksklusivt i Japan i 1993, men vart utgjeve på nytt i Australia i 1997.
Albumet inneheld sjeldne og tidlegare utilgjengelege remiksar av songar frå Minogue sine studioalbum frå 1987 til 1992.
Edvard Skagestad
Edvard Skagestad er ein norsk fotballspelar som spelar for Kongsvinger IL Toppfotball (2020).
Han spelte for IFK Norrköping i Allsvenskan. Den fyrste klubben han spelte for som senior, var Follo i Adeccoligaen. Seinare spelte han tre sesongar for Aalesund i Eliteserien. Han spelte cupfinale to år på rad for dei to laga i 2010 (Follo) og i 2011 (Aalesund). Den fyrste enda med tap og den andre med siger.
1831 Nicholson
1831 Nicholson er ein hovudbelteasteroide og går i bane innanfor asteroidefamilien Flora. Han blei oppdaga den 17. april 1968 av Paul Wild ifrå Observatorium Zimmerwald i Zimmerwald.
Lýmbia
Lýmbia (gresk Λύμπια, tyrkisk Limbya) er ein distriktsby på Kypros og ein lokalstyrd busetnad i distriktet Levkosía i Republikken Kypros.
Ved folketeljinga i 2011 hadde busetnaden 2 694 innbyggjarar.
HV71
HV71 er ein ishockeyklubb i Jönköpings kommun i Sverige. Klubben vart skipa i 1971, og vart svenske mestarar i ishockey for herrer i 1995, 2004, 2008 og 2010.
Al-Salman-distriktet
Al-Salman-distriktet er eit distrikt i Al Muthanna guvernement i Irak.
Sunni Mundal
Mundal heldt fleire utstillingar på ulike stader, mellom anna i Oslo og i London. Ho var sekretær i Norsk Prydkunstnerlag og såleis leiiande i tidsskriftet Prydkunst. Ei tid var ho styremedlem i Norsk Bygdekunstlag.
Adamin
Adamin eller adamitt er eit sekundært sinkmineral som er danna ved låg temperatur på enkelte sinkførekomstar. Mineralet slektar på olivenitt, libethenitt og eveitt, som alle er hydroksylhaldige arsenat eller fosfat som krystalliserar rombisk. Den kjemiske formelen er Zn2AsO4OH.
Rein adamin er fargelaus, men har vanlegvis ein gulaktig farge på grun av jernsambindingar som er innblanda. Ein kan òg nyansar av grønt på grunn av kopar
Orbassano
Orbassano er ein by og ein kommune i provinsen Torino i regionen Piemonte i Italia. Kommunen har i kring 23 000 ibuarar og eit flatemål på 22,1 km². Byen ligg 273 meter over havet, om lag 15 kilometer sørvest for provinshovudstaden Torino.
Forskningsvadelinga til bilprodusenten Fiat held til i Orbassano.
Hausten 1693 møttest franske, spanske og savoiiske styrkar til eit stort slag ved Orbassano.
Mount Richardson i Antarktis
Mount Richardson er eit fjell like vest for Reece Pass og 5 km sør for Mount Colombo søraust i Fosdick Mountains i Ford Ranges i Marie Byrd Land.
Det vart oppdaga på flyturar frå West Base av United States Antarctic Service Expedition (USAS) (1939–41) og kalla opp etter Harrison H. Richardson, ein vêrobservatør i den biologiske gruppa som vitja området i 1940.
Knut Torgeirsson Låg
Knut Torgeirsson Låg, kjend som Blinde-Knut, var ein norsk hardingfelespelar frå Flesberg i Buskerud.
Blind-Knut budde på husmannsplassen Lågplassen/Lågrust under garden Låg i Lyngdal sokn i Flesberg. Han var ein mykje nytta spelmann i Flesberg, og kjend for slåtten «Flesbergen».
Flimmerdyr
Infusjonsdyr, flimmerdyr eller ciliatar er ei biologisk rekkje av eincella organismar som lever nesten overalt der det finst vatn. Dei er kjenneteikna av at dei har to ulike slags cellekjernar og er kledd med flimmerhår, anten heile livet eller, hjå klassen Suctoria, berre i ungdomsstadia. Organismane kan bruka flimmerhåra til å symja, kravla, føla, ta inn mat og halda seg fast.
Skildring
Dei fleste typar flimmerdyr er frittsymjande og tilnærma kule- eller eggforma. Nokre artar er avflata og nokre er fastsitjande.
Flimmerdyra skil seg frå mange andre eincella organismar gjennom å ha spesialiserte celleorgan, organeller, som har bestemt plass i kroppen slik at ein tydeleg kan skilja mellom over- og undersida til ein organisme. Dei har eit seigt protoplasmalag ytst, ektoplasma, med hud (pellicula), og meir tyntflytande entoplasma inni.
Oline Løvlid
Oline Ragnhild Løvlid er ein norsk folkesongar frå Hornindal i Sogn og Fjordane. Ho har i fleire tiår vore engasjert i folkesongtradisjonen i Hornindal, innan innsamling og formidling. Mellom anna har ho gjort mykje innsamlingsarbeid for Fylkesarkivet i Sogn og Fjordane. I 2006 kom plata Fortal, som Løvlid tok initiativ til. Her finn ein tradisjonell song frå Hornindal, sunge av 67 kvedarar frå kommunen.
Flimmerdyr
Skildring
I entoplasmaet finst pigmentkorn, krystallar og nærings- og pulsereade vakuolar (blærer). Dei har to ulike cellekjerner: Storkjernen, macronucleus, som regulerer rørsle og stoffskifte, og like ved ein småkjerne, micronucleus, som regulerer kjønnsprosessen. Denne mindre kjernen ligg ofte i ei innbukting av den store.
Oline Løvlid
Oline Løvlid er mor til Unni Løvlid.
Flimmerdyr
Skildring
Flimmerdyra tek opp næring gjennom cellemunnen, som ofte ligg i botnen av ei flimmerhårkledd grop eller fure (munnfelt) på framkroppen. Munnen fortset i eit traktforma svelg inn i entoplasmaet. Ufordøyde næringsrestar blir utstøytte av kroppen gjennom celleanus.
Det finst over 8000 artar flimmerdyr. Dei er delte i fire klassar: Holotricha, Peritricha, Suctoria og Spirotricha.